[{"text_idx": "#000000", "text": "Euskal jendarte osoari dei egiten diogu mobilizatu eta Euskal Herriko kaleak betetzera, pentsionistekin eta euren aldarrikapenekin bat"}, {"text_idx": "#000001", "text": "Bihar, abenduaren 15ean, pentsionistak Euskal Herriko kaleetara aterako dira berriro, pentsio duinak eta bizitza-proiektu duina bermatuko dien gizarte segurantzako sistema propioa eskatzera."}, {"text_idx": "#000002", "text": "Azken hilabeteotako mobilizazioen ondoren deialdi berri baten aurrean gaude, gure ustez bete betean zehzaten dituena arazoak zein instituzio publikoetatik eman daitezkeen eta eman behar diren konponbideak."}, {"text_idx": "#000003", "text": "Orain badago azken urteotan ezarri dituzten murrizketak aldatzekoaukera, aurrekontuek horretarako bidea zabal dezakete eta klase politikoak kaleko eskariak entzun behar ditu, gehien behar duten pertsonenak. Zoritxarrez, 190.000 pentsiodunen Lanbidearteko Gutxieneko Soldata baino gutxiago kobratzen dute, milaka asko ezin dira hilabete amaierara iritsi edo neguan berogailua piztu eta gainera, badaude alderdi politikoak nahiago dutenak hauek pobrezian uztea egoera honetatik ateratzen laguntzeko dirua badagoenean."}, {"text_idx": "#000004", "text": "Zoritxarrez, emakume pentsionistak dira egoera larrienak dituztenak. Eurek dituzte pentsiorik okerrenak, %76ak pobreziaren atalasetik behera kobratzen duten eta hau berehala konpondu behar da. Ezin da beste alde batera begiratzen jarraitu eta pobre izatera kondenatzea, ez da bidezkoa eta onartezina. Berdintasun politiken alde egiteko ordua da eta pentsioekin berehala egin daiteke."}, {"text_idx": "#000005", "text": "Erreformaz erreforma egiten ari den eskubide ekonomiko eta sozialen urraketak alarma egoerara eraman ditu hainbat pertsona, eta hauen artean, hamaika pentsionista. Egungo pentsiodunekin ari da hau gertatzen baina berdin plantea liteke etorkizuneko pentsionistekin ere, enplegu prekarioak, miseriazko soldatak eta duinak ez diren bizi baldintzak dituzten langileekin."}, {"text_idx": "#000006", "text": "Pentsioak jokoan daude euskal enpresetan lan-erreforma ezarri delako, emakumeen kontrako diskriminazioa dagoelako segregatutako lan merkatuan eta babes sozialerako sistema pobretu egin dutelako. Honi buelta emateko ordua da eta 2019rako aurrekontuak dira horretarako momentua. Ez iezaiozue uko egin zuen erantzukizunari edo okerrago dena, ez itzazue beharrizanik gorriena dutenak gehiago zigortu eta jaramon egiezue euren eskariei."}, {"text_idx": "#000007", "text": "Pentsio duinak eskatzen dugu, KPIaren bermea guztientzat, 1.080 eurotako gutxieneko pentsioa Europako Karta Sozialak zehaztutakoaren arabera, aukera berdintasuna gizon eta emakumeentzat, soldata-arrakala eta pentsioenarekin amaitzeko helburu argia eta Babes eta Gizarte Segurantzarako Sistema Publiko eta Propioa, orain eta etorkizunean pentsio duinak bermatuko dituena, eta baita ere 1.200 eurotako Lanbidearteko Gutxieneko Soldata euskal langileentzat."}, {"text_idx": "#000008", "text": "Horregatik, LABetik dei egiten diogu euskal jendarte osoari bat egin dezan pentsionisten mobilizazioarekin. Zuzenean eragiten dietenak, enplegua duten eta ez duten langileak, prekarioak, gazteak, emakumeak... atera daitezela kalera pentsionistak eta eurek aldarrikapenekin batera."}, {"text_idx": "#000009", "text": "Baditugu alternatibak kapitalak inposatu nahi dizkigun bizitza prekarioen aurrean."}, {"text_idx": "#000010", "text": "Kalera ateratzeko ordua da! Hemen eta orain, posiblea da 1.080 eurotako gutxieneko pentsioa lortzea, Sistema Publiko eta Propioa eta 1.200 eurotako gutxieneko soldata."}, {"text_idx": "#000012", "text": "2024an gutxieneko pentsioa 1.080 euroraino osagarritzea bilatzen duen herri ekimena abiatu dugu Nafarroan"}, {"text_idx": "#000014", "text": "Anbizio txikiko gobernu eta akordio programatikoaren aurrean, neurri zorrotz eta zehatzak aldarrikatu ditugu Nafarroako zerbitzu publikoak eta lan baldintzak hobetze aldera"}, {"text_idx": "#000016", "text": "Hezkuntzak euskara gehiago behar duela aldarrikatzeko sinadura bilketarekin bat egin dugu"}]